CELEX: C2005/155/06
Language: sl
Date: 2005-06-25 00:00:00
Title: Zadeva C-154/05: Predlog za sprejem predhodne odločbe na podlagi sodbe Rechtbank Amsterdam z dne 4. aprila 2005 v zadevi J.J. Kersbergen-Lap in D. Dams-Schipper proti Raad van Bestuur van het Uitvoeringsinstituut Werknemersverzekeringen

25.6.2005   
            
            
               SL
            
            
               Uradni list Evropske unije
            
            
               C 155/3
            
         Predlog za sprejem predhodne odločbe na podlagi sodbe Rechtbank Amsterdam z dne 4. aprila 2005 v zadevi J.J. Kersbergen-Lap in D. Dams-Schipper proti Raad van Bestuur van het Uitvoeringsinstituut Werknemersverzekeringen
   (Zadeva C-154/05)
   (2005/C 155/06)
   Jezik postopka: nizozemščina
   Rechtbank Amsterdam je s sodbo z dne 4. aprila 2005 v zadevi J.J. Kersbergen-Lap in D. Dams-Schipper proti Raad van Bestuur van het Uitvoeringsinstituut Werknemersverzekeringen, ki jo je sodno tajništvo prejelo dne 6. aprila 2005, Sodišču Evropskih skupnosti predložil predlog za sprejem predhodne odločbe.
   Rechtbank Amsterdam Sodišču predlaga, naj odloči o naslednjem vprašanju:
   „Ali je treba dajatev po določbi zakona Wajong, ki ga omenja Priloga IIa Uredbe št. 1408/71 (1), obravnavati kot posebno dajatev, za katero se ne plačujejo prispevki v smislu člena 4(2a) Uredbe št. 1408/71, tako da bi se morala za subjekte, kot sta tožeči stranki v postopku v glavni stvari, uporabljati izključno določba za uskladitev, ki jo uvaja člen 10a Uredbe št. 1408/71, in zato navedena dajatev na podlagi zakona Wajong ne more biti izplačana tistim, ki ne prebivajo stalno na ozemlju Nizozemske?“
   
      (1)  Uredba Sveta (EGS) št. 1247/92 z dne 30. aprila 1992 o spremembi Uredbe (EGS) št. 1408/71 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti (UL L 135, 19.5.1992, str. 1).